Uutisissa: -
Palvelimme paholaista.
Kuulimme, että Kristus kuoli syntiemme edestä. Se muutti meidät.
Ihmeitä syvällä viidakossa. George Thomas pygmiyhteisöissä Ugandassa.
Ja: Herätykset Amerikassa.
Evankeliointikampanja paisui niin, että se piti siirtää ulkoilmaan.
Ja: nainen, joka on tuonut valoa Rio de Janeiron pimeimpiin osiin -
jo lähes 30 vuoden ajan.
Hei ja tervetuloa uutisten pariin!
Tänään näytämme, missä Jumala liikkuu ja virittää herätyksiä.
Aloitamme Afrikasta.
Syrjäinen Batwa-pygmien heimo asui vuosisatoja luolissa ja puissa -
ja metsästi viidakossa. Noin 25 vuotta sitten Ugandan hallinto -
pakotti heidät pois metsästä. He jäivät ilman kotia ja toimeentuloa.
Kristillinen järjestö auttaa heitä jälleenrakentamaan.
George Thomas raportoi Lounais-Ugandasta.
Näet pian kuvia, joita ei ole tallennettu kameralle koskaan...
...ennen tätä.
Syvältä Afrikan rehevistä, vihreistä viidakoista...
...tulee maanosan vanhimpiin kuuluvan heimon tarina.
Elimme viidakossa kuin eläimet.
Jovanis Nyirakayanje on batwa-pygmi.
Hänen kansansa asui vuosisatojen ajan sademetsässä.
Tupakoimme, joimme ja harjoitimme noituutta. Palvomme paholaista.
Amerikkalaislääkäri Scott Kellerman tutkii batwakansaa.
He ovat vain noin 140 cm pitkiä.
He metsästivät myrkkynuolilla tai verkoilla.
Keräsivät hedelmiä puista tai maasta.
He asuivat Bwindin metsäalueella Lounais-Ugandassa.
He olivat esikivikautisia. Heillä ei ollut kivityökaluja.
Siksi batwoista ei juuri ole jälkiä.
Batwat tunnettiin "metsänvartijoina".
Kaikki muuttui dramaattisesti vuonna 1992, -
kun Ugandan hallinto pääkaupungissa Kampalassa -
päätti tehdä batwojen asuinalueesta kansallispuiston -
ja maailmanperintökohteen uhanalaisille vuorigorilloille.
Maailmassa on noin 750 vuorigorillaa.
Niistä 350 elää Bwindin metsäalueella.
Siitä tehtiin maailmanperintökohde. Batwat häädettiin metsästä.
Batwat olivat eläneet vuosisatoja luolissa ja puissa.
Heistä tuli luonnonsuojelupakolaisia.
Heillä ei ollut oikeutta maahan, ei ruokaa, ei vaatteita, ei asuntoja.
Tuhannet kävelivät viidakosta maail- maan, joka kääntyi heitä vastaan.
Batwoja ei otettu töihin, -
koska heitä luultiin eläimiksi.
Tugume Gerald ja vaimo Barbara päättivät auttaa joitakuita batwoista.
He muuttivat kotoaan Kampalasta pieneen Kisoron kylään -
päiväntasaajan viidakon reunalle ja aloittivat työn pygmien parissa.
Aloin saarnata toivon sanomaa toivottomille.
Sadat batwa-pygmit kuulivat ensikertaa Jeesuksesta.
Jovanis oli ensimmäisiä Geraldin uusia uskovia.
Ensikertaa joku kertoi meille Jeesuksesta.
Olimme paholaisen palvelijoita.
Sitten kuulimme, että Jeesus kuoli puolestamme. Se muutti elämämme.
Kastan sinut -
Isän, Pojan ja Pyhän Hengen nimeen. - Aamen!
Tänään 37 vastasi evankeliumiin, ja heidät kastettiin joessa.
Gerald sanoo, että batwojen keskuudessa tapahtuu myös ihmeitä.
Hiv-diagnosoituja paranee.
Kuolemankielissä ollut pygmityttö sai uuden elämän.
Tänne tuotiin tyttö, joka oli miltei kuollut.
He alkoivat rukoilla hänen puolestaan. He rukoilivat viisi tuntia.
Näin sen itse. En ollut uskoa sitä. Olin siellä itse. Lapsi parani.
Se johti tähän: -
Alueen ensimmäiseen batwa-seurakuntaan.
Välillä tilaisuuksissa käy jopa tuhat pygmiä.
Heillä on myös koulu pygmilapsille.
Entiset metsästäjävanhemmat opettelevat maanviljelyä.
Mutta tarpeet ovat valtavat.
Kuvittele köyhyyttä maailmassa. Nämä ovat köyhistä köyhimpiä.
Tino Qahoush on käynyt täällä monta kertaa.
Hän on dokumentintuottaja ja Regentin yliopiston kasvatti.
Hän houkutteli ruotsalaisseurakuntia batwakristittyjen kumppaniksi.
Batwat itse ovat ryhtyneet työhön. Pidän siitä.
Johtokunta koostuu heistä. He huolehtivat omasta kansastaan.
Me vain voimautamme ja varustamme heitä.
Kukaan ei ole varma, mutta arvioiden mukaan -
kymmenettuhannet batwat eivät vielä ole kuulleet Jeesus-nimestä.
Uskon, että Kristuksen pelastus- sanoma muuttaa heimoni elämän, -
niin kuin se muutti minunkin elämäni.
Gerald kutsuu kristityt kaikkialta maailmasta -
mukaan saavuttamaan kansan, joka on maailman saavuttamattomampia.
Tarvitsemme rukoustukea, -
jotta Jumala tavoittaisi kauttamme niin monia pygmejä kuin suinkin.
George Thomas, Uganda.
Voit jakaa Facebookissa hyviä uutisia Jumalan työstä maailmalla.
Etsi juttu kotisivuiltamme ja jaa sitä sukulaisille ja ystäville.
Tulossa: Herätys Länsi-Virginiassa.
Miten Jumala liikkuu osavaltion eteläosassa.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei taas! Herätys kytee yhteisöissä kautta Yhdysvaltojen.
Yksi tällainen paikka on eteläinen Länsi-Virginia, -
jossa paikallisseurakunnassa alkanut herätys kosketti koko aluetta.
Wendy Griffith kävi kotikaupungissaan Williamsonissa Länsi-Virginiassa -
ja teki innostavan raportin.
Länsi-Virginian eteläosien kukkuloilta kaikuu uusi ääni.
Monet profeetat ovat ennustaneet sitä mutta kuulevat sen ensikertaa nyt.
Pienen Williamsonin hiilikaivoskaupungin urheilutalo -
on ollut kolme viikkoa täynnä ihmisiä, jotka huutavat Jumalan puoleen.
Kaikki alkoi, kun tennesseeläinen evankelista Matt Hartley -
tuli herätyskokouksiin kolmeksi päiväksi. Ne jatkuivat sen yli.
Tämä ei ole ihmistekoista ylihengellisyyttä.
Tässä Jumalan läsnäolo valtaa meidät. Ihmiset ovat janoisia.
He ovat kyllästyneitä liikkumattomaan, "turvalliseen" seurakuntaan.
He haluavat Jeesusta ennen kaikkea.
Hartley puhui lukiossa, jossa puhkesi opiskelijaherätys.
400―450 opiskelijaa pelastui, -
kun Matt Hartley puhui rukousklubin kokouksessa.
Se on levinnyt koulusta kouluun.
Nuortenillasta nuorteniltaan. Tunnustuskuntarajat ovat häipyneet.
Yhteys on mahtavaa.
Olin Williamsonin Wolfpack-koripallo- joukkueen cheerleader 1980-luvulla.
Minulla on tästä salista hyviä muistoja. Nyt se on ainoa sali, johon mahtuu -
eteläisen Länsi-Virginian historian suurin herätys, kuten monet sanovat.
Emme olisi itsessämme pystyneet tällaiseen.
On ollut monia herätys- ja muita kokouksia. Ei mitään tällaista.
Tämä on todellista herätystä.
Endicott sanoo, että rukous ja epätoivo ovat viitoittaneet tietä -
hengelliselle läpimurrolle etenkin nuorison keskuudessa.
Taivas. Tämä on mahtavaa. En ole ikinä nähnyt nuoria näin liekeissä.
On kivaa tulla seurakuntaan ja palvella Jumalaa.
Kukaan ei tuomitse. Kaikki tukevat. Käynnistämme aamurukoukset.
Luemme Raamattua koulussa.
Jumala vastaa rukouksiin. Sen on nähnyt myös Erica Priest Lenoresta.
Mieheni pelastui aamulla. Olen rukoillut pitkään. Hän menee kasteelle
Tuliko hän uskoon tänä aamuna, maanantaina? - Tuli. Töissä.
Hänellä on kristittyjä työkavereita.
Hartley uskoo, että Länsi-Virginian kukkuloilla kaikuva herätyksen ääni -
voi levitä koko maailmaan.
Uskon Jumalan varanneen osavaltion lopunaikojen herätystä varten.
Uskon tämän olevan sen alkua.
Se leviää kulovalkean tavoin maailman kansakuntiin, -
että Jeesusta korotetaan. Mitä enemmän Häntä korotetaan, -
sitä enemmän Jumalan joki virtaa. Tämä ei ole siihen nähden mitään.
Wendy Griffith, Mingon piirikunta, Länsi-Virginia.
Herätyksiä puhkeaa myös muissa osissa Yhdysvaltoja.
Burlingtonissa Pohjois-Carolinassa -
kokoussarja pitkittyi koko kesän kestäneeksi telttaherätykseksi.
Kesäkuussa Mark Martin kävi katsomassa, mitä teltassa tapahtuu.
Jumala liikkuu osavaltiossa, jota kohti hyökätään.
Pohjois-Carolinan Burlingtonissa kasvava joukko kokoontuu telttaan.
Burlingtonin herätyksen telttajohtajan mukaan ihmisiä käy iltaa kohden -
keskimäärin 2 500―3 000.
Aiemmin tässä kuussa eräässä nuorten illassa oli 5 000 ihmistä.
Kokouksia on jo kahdeksatta viikkoa.
Kampanja alkoi äitienpäivänä baptisti- seurakunnassa. Sen piti kestää viikko.
Pastori Randy Hobbs ja evankelista C.T. Townsend kokivat, -
että Jumala haluaa tehdä enemmän.
Randy sanoi: "En usko, että Jumala on vielä valmis."
"En minäkään", sanoin.
On mahtavaa olla osa tätä. Olemme rukoilleet jo yli 15 vuotta, -
että herätys koskettaisi paikkakuntaamme ja koko maata.
Nyt rukouksiimme on vastattu. Jumala järjesti ja toteutti kaiken.
Väki ei enää mahtunut saliin.
Herätys muutti telttaan liikemies Don Coxin maille.
Tämä on ollut ihmeellistä.
Muistan viimeksi tällaista tapahtuneen elokuussa 1951, -
jolloin olin nuoren Billy Grahamin telttakokouksessa Greensborossa.
En olisi voinut kuvitellakaan, että Jumala tekisi jotain tällaista.
Joka ilta painan pääni tyynyyn ja ihmettelen Jumalan tekoja.
Ihmisiä tulee koko maasta. Townsend sanoo, -
että uskoontulleita on yli 400, mm. liikemies D.R. Harrison.
Aloin käydä tilaisuuksissa 5,5 viikkoa sitten yli 11 vuoden tauon jälkeen.
Joka sunnuntai ja keskiviikko tyttäreni kävi alttarilla rukoilemassa,-
että isi ja äiti tulisivat uskoon.
Jumala vastasi tytön rukoukseen. Uskon niin koko sydämestäni.
Ashley Caudillin 6-vuotias tytär pyysi Kristusta elämäänsä kokouksessa.
Juttelimme. Kysyin: "Puhuuko Jeesus sinulle jostain?"
Hän sanoi: "Haluan tulla uskoon."
Olen kiitollinen, että lapseni saavat nähdä tämän.
Nyt he tietävät aina, että Jumala on todellinen.
Jumala on todellinen, ja Jumala pelastaa.
Mark Martin, Burlington, Pohjois-Carolina.
Evankelista C. T. Townsend ilmoitti, että herätys jatkuu taas 1.5.2017.
Kuulette siitä ensikertaa meiltä.
Tulossa: Auttamassa näistä vähäisimpiä.
Lähetystyöntekijä tuo apua ja toivoa Rio de Janeiron asukkaille.
Alussa oli Sana.
CBN:ltä -
Johanneksen evankeliumi
Lukijana Pat Robertson
Niin on Jumala maailmaa rakastanut, että hän antoi ainokaisen Poikansa.
Anna puhutun Jumalan Sanan muuttaa elämäsi ja kasvattaa uskoasi.
Vastaanota elämän antavan Sanan voima.
Johanneksen evankeliumi Pat Robertsonin lukemana saatavana nyt.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Maailman pimeimmät paikat tarvitsevat kipeimmin valoa.
Siksi yksi lähetystyöntekijä on omistanut elämänsä sille, -
että hän tuo toivoa Rio de Janeiron slummien lapsille.
Gary Lane kertoo, miten hän muuttaa elämiä Kristukselle -
päihteiden ja rikosten vaivaamalla alueella.
Lähetystyöntekijä Edmeia Williams saa halauksia ja hellyydenosoituksia -
Santa Marian favelassa Rio de Janeirossa. Aluksi ei ollut niin.
Hän saapui tänne 26 vuotta sitten, -
kun asuinalue oli Rion väkivaltaisin paikka ja noituuden keskus, -
jonne poliisikaan ei uskaltanut tulla.
Tällaisissa paikoissa valkoisen ristin edessä suoritettiin ihmisuhreja.
Mutta favelan lapset sulattivat Edmeian sydämen.
Suurin ongelma täällä on, että äideistä suurin osa on yksinhuoltajia, -
sillä valtaosan aviomiehet ovat vankilassa.
Sitten lapset ovat valtoimenaan favelassa -
kenen tahansa käsissä.
He alkavat nähdä rosvot sankareinaan.
Niin syntyi "Marian ja Martan koti", evankelioivan lapsityön projekti.
Se tarjoaa fyysistä, materiaalista ja hengellistä tukea.
CBN:n Latinalaisen Amerikan tuottaja Javier Bolaños vieraili slummissa.
Kristus-patsaan käsien alla täällä Rio de Janeirossa -
Santa Martan favelan lapset kamppailevat selviytymisensä edestä.
Jeesuksen jalkojen juurella lähetti Edmeia Williams ja tiimi -
työskentelevät ahkerasti tuodakseen lapsille toivoa.
Wallace Pereira tuli Marian ja Martan kotiin pikkupoikana.
Hän palasi opettajaksi vuosien päästä käytyään yliopiston.
Nyt hänen tyttärensäkin opiskelee täällä.
Aloin käydä Marian ja Martan kodissa nelivuotiaana.
Sitten jatkoin opintoja favelan ulkopuolella. Pidin yhteyttä Edmeiaan.
Kaksi vuotta sitten hän soitti, ja palasin opettajaksi tänne.
Monet seurakunnat ja järjestöt Brasiliassa tukevat Edmeian työtä.
Voitto Kristuksessa -seurakunta lähettää rahaa joka kuukausi.
Hän on nainen, joka on luotu tätä työtä varten.
Jumala antaa elämäntehtävän. Edmeian työtä arvostetaan täällä.
Hän tekee upeaa työtä, joten autamme häntä.
Hän on tosissaan, ja hänellä on tarina. Se on minulle hyvin tärkeää.
Edmeia on kiitollinen avusta ja luottaa Jumalan yliluonnolliseen huolenpitoon
Siksi hänen ruokakomeronsa on aina täynnä. Silti hänellä on pyyntö.
Ennen kaikkea tarvitsen esirukousta.
Minä työskentelen jatkuvasti uhkan ja vaaran alaisena.
Ei ikinä tiedä, kuka aikoo...
Tiedän, että minulla on vastustaja, joka haluaa pysäyttää minut.
Tunnen sen koko ajan.
Tarvitsen rukouksia, koska tiedän, että kaikki on mahdollista elämässä, -
koska on olemassa ihmisiä, jotka rukoilevat puolestani.
Gary Lane, CBN News.
Kiitos, Gary. Rukouksessa on voima.
Vuosi 2016 oli huikea. Herätyksiä oli historiallisen paljon Yhdysvalloissa -
ja kaikkialla maailmassa. Hetken kuluttua lisää ihmeellisiä raportteja.
Hei! Olen Pat Robertson.
Sain juuri valmiiksi Raamatun rakaste- tuimpiin kuuluvan kirjan taltioinnit: -
Johanneksen evankeliumin.
Minä olen ylösnousemus ja elämä; -
joka uskoo minuun, se elää, vaikka olisi kuollut.
Toivon, että taltioinnin kautta -
Jumalan Sana pääsee asumaan sinuun.
Jos pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen.
Kuuntele sitä yhä uudelleen.
Toista sitä ääneen kanssani.
Anna näiden suurten jakeiden täyttää sydämesi, -
kun Jumalan Sana uudistaa mielesi ja rakentaa uskoasi.
Ota vastaan elämän antava Jumalan Sana.
Johanneksen evankeliumi Pat Robertsonin lukemana saatavana nyt.
Jumala sinua runsaasti siunatkoon pitäessäsi ajatuksesi Jeesuksessa.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän ja yltäkylläisyyden."
Elämän perheessä, talousasioissa, -
kehossa, mielessä ja hengessä. Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän. Elä täyttä elämää. CBN.com.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Yhdysvaltain luoteisrannikon asukkaista valtaosa -
ei tunnusta uskontoa. Yksi seurakunta on tainnut löytää salaisuuden, -
jolla saavutetaan saavuttamattomat.
Onnistuminen alkoi, kun he palasivat Raamatun ääreen. Abigail Robertson.
Seitsemän vuotta sitten tulevaisuus näytti synkältä -
Seattlessa sijaitsevalle 92-vuotiaalle Westminsterin yhteisöseurakunnalle.
Kutistuimme hurjaa tahtia.
Sanoin, että suljemme marraskuussa 2011, ellemme tee jotain uutta.
Seattlen kasvaessa väestö muuttui.
Asukkaista 90 % on maallistuneita.
Westminsterin jäsenet tajusivat, että pitää hypätä muutoksen virtaan.
Jos mielimme jatkaa toimintaamme, -
meidän pitää osata kertoa taivaasta maallistuneille houkuttelevasti.
Useiden epäonnistumisten jälkeen johtajat ottivat mallia Raamatusta.
Ensimmäisen 300 vuoden ajan seurakunta oli ateriaseurakunta.
Ajattelimme: "Olemme jo yrittäneet kaikkea muuta. Kokeillaan tätäkin."
Johtava pastori Verlon Fosner sanoo, että muutos näkyi kuudessa viikossa.
Ihmisiä tuli tulvimalla.
He toivat mukanaan ystäviään: -
"Täällä tarjotaan perheateria koko naapurustolle.
Jokaiselle on paikka. Seurakunta puhuu Jeesuksesta.
Se on kiinnostavaa. Ei kovin uskonnollista mutta tosi innoittavaa."
Yhteisöaterioita on joka ilta jossain päin Seattlea.
Ihmiset saavat syödä yhdessä ja kuulla Jumalan rakkaudesta.
Yksi toistuva palaute on, että täältä huokuu rauha.
Kävijät sanovat: "Täällä on rauha. Tunnen rauhaa."
Brendan Perko perusti toimipisteen Pike Marketin alueelle -
kolme vuotta sitten.
Hän pitää aterioita tehokkaana opetuslapseuttamisena.
Eräs rouva on käynyt meillä noin 2―2,5 kuukautta.
Hän sanoo: "En ole kristitty. Olen buddhalainen. En ole varma tästä.
Kun käyn täällä, piristyn ja tunnen oloni rohkaistuksi ja rakastetuksi."
Brendanin ensimmäisiä kontakteja oli Tulela, jonka hän kutsui kadulta.
Aina minua ei huvittanut olla täällä, -
mutta Brendan rohkaisi minua ja rukoili kanssani.
Käyn täällä, koska se auttaa.
Herra tuo minut aina tänne, -
koska jos en ole täällä, olen kadulla ja teen asioita, jotka eivät ole hyviä.
Nämä ihmiset muuttivat elämäni.
Ateriaseurakunnat saattavat muuttaa Seattlen maallistuneen maineen.
Suunnitteilla on 20 uutta pistettä.
Näin toimipisteitä olisi kävelyetäisyydellä koko Seattlessa.
Idea saa tuulta alleen.
Pastorit kautta Yhdysvaltojen ovat olleet kiinnostuneita toiminnasta.
Malli on osoittautunut taloudellisesti kestäväksi.
16 000 dollarilla kuussa avaa seura- kunnan, joka ruokkii viikossa 150.
Raha ei ole ongelma, kun se on niin huokeaa.
Nyt he tarjoavat huokeaa asumista ja apua työnhakuun osana palveluaan.
"Syökää. Kutsukaa köyhät ja oudot. Muistakaa minut. Puhukaa minusta."
Syöminen ja puhuminen Kristuksesta on parasta opetuslapseutusta.
Verlon ja tiimi vastaavat Jeesuksen käskyyn: "Ruokkikaa lampaani" -
ja osoittavat, että vähälläkin voi tavoittaa paljon ihmisiä.
Seattlesta raportoi Abigail Robertson.
Kiitos seurasta! Ensi viikkoon, näkemiin ja Jumalan siunausta!
Suomennos: Marianne Tenetz